*Likumprojekts*

**Grozījumi likumā "Par nodokļiem un nodevām"**

Izdarīt likumā „Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85, 169.nr.; 2012, 24., 50., 56., 109., 157., 186., 199., 203.nr., 2013, 61., 92., 187., 194., 232.nr., 2014, 6., 51., 119., 189., 204., 214., 220., 257.nr.; 2015, 29., 68., 118., 190., 208., 245., 248., 251.nr.; 2016, 2., 91.nr.) šādus grozījumus:

1. Izslēgt 1.panta 24.punkta trešajā teikumā vārdus “lietotāju reģistrācijas sistēma”.

2. 15.pantā:

izteikt pirmās daļas 4.punktu šādā redakcijā:

“4) nodokļu aprēķinu pareizības pierādīšanai, uzglabāt finansiālās un saimnieciskās darbības ieņēmumus un izdevumus apliecinošus attaisnojuma dokumentus un citus darbību apliecinošus dokumentus, tai skaitā jebkādu elektroniska vai papīra dokumentu formā esošu informāciju, kas ietekmē nodokļu aprēķinu un nomaksu, vismaz piecus gadus, bet gadījumos, kad nodokļu maksātājam saskaņā ar likumu tiek piemērots īpašs nodokļu režīms uz laiku, kas pārsniedz piecus gadus, — visu īpašā nodokļu režīma piemērošanas laiku. Izpildot šo pienākumu, nodokļu maksātājs ievēro citu personu tiesības uz privātas dzīves neaizskaramību, kā arī ievēro normatīvos aktus par fizisko personu datu aizsardzību;”

papildināt pirmo daļu ar 41)punktu šādā redakcijā:

“41) nodokļu kontroles pasākumu veikšanai nodrošināt nodokļu administrācijas pilnvarotajam pārstāvim piekļuvi jebkurai elektroniska vai papīra formā glabātai ar saimniecisko darbību saistītai informācijai un datu nesējiem, kas atrodas saimnieciskās darbības veikšanas vietā, kā arī iespēju nodokļu administrācijai nolasīt kontroles pasākumu veikšanai nepieciešamos datus un iegūt funkcionāli identisku attiecīgā datu nesēja kopiju;”

papildināt pirmo daļu ar 16.punktu šādā redakcijā:

“16) nodrošināt nodokļu administrācijas pilnvarotajam pārstāvim piekļuvi nodokļu maksātāja elektroniskā veidā apstrādātai vai glabātai informācijai, kas saistīta ar internetā veiktajiem nodokļu maksātāja darījumiem, tajā skaitā ar preču pirkuma vai pakalpojuma darījuma pasūtījumu un apstiprinājumu, ar samaksu un par samaksas pakalpojumiem, ar e-saraksti, kā arī ar informāciju, kas saistīta ar interneta elementiem (interneta protokola adresi, domēniem u.tml.) un ar jebkuru citu informāciju, kas saistīta ar internetā veiktiem nodokļu maksātāja darījumiem saimnieciskās darbības ietvaros, un iespēju nodokļu administrācijai pārbaudes veikšanai nolasīt šos datus, iegūstot funkcionāli identisku attiecīgā datu nesēja kopiju. Ja dati ir aizsargāti, izmantojot paroles, šifrēšanu, kriptēšanu vai citus loģiskās aizsardzības līdzekļus, nodokļu maksātājs elektroniskā veidā iesniedz nodokļu administrācijai datu piekļuvei un izmantošanai nepieciešamo informāciju (piemēram, šifrēšanas atslēgu).”

papildināt pantu ar sesto, septīto, astoto un devīto daļu šādā redakcijā:

“(6) Interneta sludinājumu ievietošanas pakalpojuma sniedzējam pēc Valsts ieņēmumu dienesta pieprasījuma saņemšanas ir pienākums sniegt tā rīcībā esošo informāciju par nodokļu maksātājiem, kuri izvietoja sludinājumus, un to izvietotajiem sludinājumiem, izmantojot interneta sludinājumu ievietošanas pakalpojumus.

(7) Maksājumu pakalpojumu sniedzējam, kas noteikts Maksājumu pakalpojumu un elektroniskās naudas likuma 2.panta otrās daļas 2., 3., 4., 7. un 8.punktā, pēc Valsts ieņēmumu dienesta pieprasījuma saņemšanas ir pienākums sniegt informāciju par darījumiem, kuri veikti, izmantojot šā maksājumu pakalpojumu sniedzēja pakalpojumus. Piemērojot šo normu, attiecīgajam maksājumu pakalpojumu sniedzējam ir pienākums sniegt informāciju, kuru tas glabā saskaņā ar normatīvajiem aktiem.

(8) Mobilās lietotnes pakalpojumu sniedzējam, interneta vai tiešsaistes tirdzniecības vietas pakalpojumu sniedzējam, ar kuru starpniecību nodokļu maksātāji var piedāvāt preces vai pakalpojumus, pēc Valsts ieņēmumu dienesta pieprasījuma saņemšanas ir pienākums sniegt tā rīcībā esošo informāciju par nodokļu maksātājiem, kuri piedāvā preces vai pakalpojumus, izmantojot tā pakalpojumus, kā arī informāciju par nodokļu maksātāja piedāvātajām precēm vai pakalpojumiem.

(9) Šā panta septītā daļa neattiecas uz informāciju, kas saskaņā ar Kredītiestāžu likumu ir klientu personas, kontu, noguldījumu un darījumu noslēpums.”

3. Papildināt ar 153.pantu šādā redakcijā:

**“15.3 pants. Nodokļu maksātāja pienākums sevi identificēt, piedāvājot preci vai pakalpojumu internetā**

Nodokļu maksātājs, veicot saimniecisko darbību un piedāvājot preci vai pakalpojumu internetā, papildus Informācijas sabiedrības pakalpojumu likuma 4.panta pirmajā daļā minētajai informācijai, tīmekļa vietnē, kuru izmantojot tiek veikta saimnieciskā darbība, norāda šādu informāciju:

1) saimnieciskās darbības veikšanas faktisko adresi vai vietu;

2) fiziskai personai – nodokļu maksātāja reģistrācijas koda otro daļu.”

4. Papildināt 18.panta pirmo daļu ar 26.punktu šādā redakcijā:

“26) regulāri sniegt informāciju augstākā līmeņa domēna ".lv" reģistra turētājam par:

1. domēna vārdiem, kuru lietošanas tiesības reģistrētas nodokļu maksātājiem, kuriem paredzēts veikt nodokļu revīziju (auditu);
2. domēna vārdiem, kura lietošanas tiesības nodokļu maksātājs ir nodevis lietošanā citam nodokļu maksātājam, kuram paredzēts veikt nodokļu revīziju (auditu).”

5. Papildināt 34.1panta sesto daļu ar 7.punktu šādā redakcijā:

“7) nosūta pieprasījumu augstākā līmeņa domēna ".lv" reģistra turētājam par domēna vārda atslēgšanu.”

6. Papildināt ar 34.4 un 34.5 pantu šādā redakcijā:

**“34.4 pants. Domēna vārda atslēgšana normatīvo aktu pārkāpumu gadījumos**

1. Valsts ieņēmumu dienests pieņem lēmumu par domēna vārda atslēgšanu bez brīdināšanas, ja konstatē kādu no šādiem apstākļiem:
2. nodokļu maksātājs tīmekļa vietni izmanto nereģistrētas saimnieciskās darbības veikšanai Latvijas ekonomiskajā vidē;
3. nerezidents (ārvalsts komersants) tīmekļa vietni izmanto Latvijas ekonomiskajā vidē, un tam saskaņā ar normatīvajiem aktiem veidojas pastāvīgā pārstāvniecība, bet tas nav reģistrējis pastāvīgo pārstāvniecību vai komercreģistrā reģistrējis filiāli;
4. nodokļu maksātājs tīmekļa vietni izmanto saimnieciskās darbības veikšanai Latvijas ekonomiskajā vidē un nav reģistrējis tīmekļa vietni kā struktūrvienību;
5. nav atkārtoti ievērotas, šā likuma 15.3panta prasības. Gadījumā, ja nodokļu maksātāja adrese nav zināma, šī norma ir piemērojama jau par pirmo šā likuma 15.3panta prasību neievērošanas gadījumu;
6. nodokļu maksātājam ir apturēta saimnieciskā darbība saskaņā ar šā likuma 34.1pantu, ja tīmekļa vietne ir struktūrvienība šā likuma 1.panta 24.punkta izpratnē.
7. Šā panta pirmās daļas izpratnē ar saimnieciskās darbības veikšanu Latvijas ekonomiskajā vidē saprot saimniecisko darbību, kuras rezultātā saimnieciskās darbības veicējam var rasties pienākums maksāt nodokli Latvijas Republikā.
8. Pēc šā panta pirmajā daļā minētā lēmuma pieņemšanas Valsts ieņēmumu dienesta amatpersona normatīvajos aktos noteiktajā kārtībā nosūta pieprasījumu par Valsts ieņēmumu dienesta pieņemtā lēmuma izpildi augstākā līmeņa domēna ".lv" reģistra turētājam.

(4) Augstākā līmeņa domēna ".lv" reģistra turētājs piecu darbdienu laikā pēc Valsts ieņēmumu dienesta pieprasījuma saņemšanas nodrošina konkrēta domēna vārda atslēgšanu.

(5) Lēmums par domēna vārda atslēgšanu stājas spēkā ar tā pieņemšanas brīdi. Valsts ieņēmumu dienests piecu darbdienu laikā pēc lēmuma pieņemšanas un pieprasījuma nosūtīšanas augstākā līmeņa domēna ".lv" reģistra turētājam, tīmekļa vietnē https://www.vid.gov.lv/ publicē informāciju par atslēgtajiem domēna vārdiem.

(6) Ja nodokļu maksātājs apstrīd lēmumu par domēna vārda atslēgšanu, Valsts ieņēmumu dienests izskata nodokļu maksātāja iesniegumu un piecu darbdienu laikā pēc iesnieguma saņemšanas pieņem attiecīgu lēmumu. Iesnieguma iesniegšana neaptur apstrīdētā lēmuma izpildi.

(7) Lēmuma par domēna vārda atslēgšanu pārsūdzēšana neaptur tā izpildi.

(8) Ja nodokļu maksātājs ir novērsis Valsts ieņēmumu dienesta lēmumā par domēna vārda atslēgšanu minētos pārkāpumus un iesniedzis Valsts ieņēmumu dienestam iesniegumu par pārkāpumu novēršanu, pēc pārbaudes veikšanas trīs darbdienu laikā Valsts ieņēmumu dienests pieņem lēmumu par domēna vārda atjaunošanu, nosūta augstākā līmeņa domēna ".lv" reģistra turētājam attiecīgu pieprasījumu, kā arī tīmekļa vietnē https://www.vid.gov.lv/ publicē informāciju par domēna vārda atjaunošanu. Lēmums par domēna vārda atjaunošanu stājas spēkā ar tā pieņemšanas brīdi. Lēmuma apstrīdēšana vai pārsūdzēšana neaptur apstrīdētā lēmuma izpildi. Piecu darbdienu laikā pēc tam, kad saņemts Valsts ieņēmumu dienesta pieprasījums par domēna vārda darbības atjaunošanu, augstākā līmeņa domēna ".lv" reģistra turētājs atjauno domēna vārda darbību.

**34.5pants. Domēna vārda lietošanas tiesību nodošanas liegums saistībā ar nodokļu revīzijas (audita) veikšanu**

(1) Valsts ieņēmumu dienestam ir tiesības pieņemt lēmumu par lieguma uzlikšanu domēna vārda lietošanas tiesību nodošanai:

1) nodokļu maksātājam, kuram paredzēts veikt nodokļu revīziju (auditu) un nodokļu maksātājs ir izteicis vēlmi nodot domēna vārda lietošanas tiesības citam nodokļu maksātājam;

2) nodokļu maksātājam, kurš domēna vārda lietošanas tiesības nodevis lietošanā citam nodokļu maksātājam, kuram paredzēts veikt nodokļu revīziju (auditu) un domēna vārda lietošanas tiesību turētājs ir izteicis vēlmi nodot domēna vārda lietošanas tiesības citam nodokļu maksātājam.

(2) Augstākā līmeņa domēna ".lv" reģistra turētājam saņemot iesniegumu par domēna vārda lietošanas tiesību nodošanu no šā panta pirmajā daļā minētajiem nodokļu maksātājiem, ir pienākums atlikt domēna lietošanas tiesību nodošanu un nosūtīt pieprasījumu Valsts ieņēmumu dienestam par atļaujas vai lieguma uzlikšanu domēna vārda lietošanas tiesību nodošanai.

(3) Saņemot no augstākā līmeņa domēna ".lv" reģistra turētāja pieprasījumu par šā panta pirmajā daļā norādītā nodokļa maksātāja vēlmi nodot domēna vārda lietošanas tiesības citam nodokļu maksātājam, Valsts ieņēmumu dienests izvērtē tā rīcībā esošo informāciju un septiņu darbdienu laikā pieņem lēmumu par lieguma uzlikšanu domēna vārda lietošanas tiesību nodošanai vai atļauj domēna vārda lietošanas tiesību nodošanu citam nodokļu maksātājam.

(4) Valsts ieņēmumu dienesta pieņemto lēmumu darbadienas laikā paziņo nodokļu maksātājam, savukārt augstākā līmeņa domēna ".lv" reģistra turētājam pieprasījumu par lieguma uzlikšanu domēna vārda lietošanas tiesību nodošanai vai pieprasījumu atļaut domēna vārda lietošanas tiesību nodošanu citam nodokļu maksātājam.

(5) Augstākā līmeņa domēna ".lv" reģistra turētājs nodrošina lieguma uzlikšanu domēna vārda lietošanas tiesību nodošanai līdz dienai, kad saņem Valsts ieņēmumu dienesta pieprasījumu par domēna vārda lietošanas tiesību nodošanas lieguma atcelšanu.

(6) Valsts ieņēmumu dienesta pieņemtais lēmums par liegumu vai atļauju domēna vārda lietošanas tiesību nodošanai stājas spēkā ar tā pieņemšanas brīdi.

(7) Ja nodokļu maksātājs apstrīd lēmumu par lieguma uzlikšanu domēna vārda lietošanas tiesību nodošanai, Valsts ieņēmumu dienests izskata nodokļu maksātāja iesniegumu un piecu darbdienu laikā pēc iesnieguma saņemšanas pieņem attiecīgu lēmumu. Iesnieguma iesniegšana neaptur apstrīdētā lēmuma izpildi.

(8) Lēmuma par lieguma uzlikšanu domēna vārda lietošanas tiesību nodošanai pārsūdzēšana neaptur tā izpildi.

(9) Nodokļu maksātājam pēc lēmuma par nodokļu revīzijas (audita) rezultātiem spēkā stāšanās ir tiesības iesniegt Valsts ieņēmumu dienestam iesniegumu ar lūgumu pieņemt lēmumu par domēna vārda lietošanas tiesību nodošanas lieguma atcelšanu, ja nodokļu maksātājam nav nodokļu parādu.”

Likums stājas spēkā 2017.gada 1.janvārī.

Finanšu ministre D.Reizniece-Ozola

03.10.2016 16:46

1577

R.Auziņš

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas

vadītāja vietnieks, tālr. 67083919,

Roberts.Auzins@fm.gov.lv

E.Kuzma

Valsts ieņēmumu dienesta

Nodokļu kontroles pārvaldes

Elektroniskās komercijas uzraudzības,

kontroles metodikas un atbalsta daļas

galvenā juriste, tālr. 67121626,

Evita.Kuzma@vid.gov.lv